open-index/open-wikipedia-markdown huggingface dataset:
குர்திப் சிங்

**குர்திப் சிங்** *(Gurdip Singh)* இந்தியாவின் கர்நாடகாவைச் சேர்ந்த ஒரு பேராசிரியரவார். இவர் ஆயுர்வேத மருத்துவத்தில் மூத்த பேராசிரியராகவும், கர்நாடகாவின் ஆசன் நகரிலுள்ள ஆயுர்வேத எசு.டி.எம் கல்லூரி மற்றும் மருத்துவமனையில் முதுகலைப் படிப்புகள் பிரிவின் இயக்குநராகவும் உள்ளார். ஆயுர்வேதப் படைப்பான சரக சம்மிதை என்ற மருத்துவ நூலை முழுமையாக அறிந்தவராகக் இவர் கருதப்படுகிறார். 
2020 ஆம் ஆண்டு இந்தியாவின் நான்காவது மிக உயர்ந்த குடிமை விருதான பத்மசிறீ விருது குர்திப் சிங்கின் மருத்துவத் துறை பங்களிப்புகளுக்காக வழங்கப்பட்டது.

## மேற்கோள்கள்

பகுப்பு:பத்மசிறீ விருது பெற்றவர்கள்
பகுப்பு:ஆயுர்வேத மருத்துவர்கள்
ரோகன் ராதோட்

**ரோகன் ராத்தோட்** மும்பை மாநகராட்சியின் நகராட்சி மன்ற உறுப்பினராக உள்ளார், அந்தேரி மேற்கு & வெர்சோவாவில் உள்ள வார்டு எண் 68 இல் இருந்து பெருநகரமும்பை மாநகராட்சிக்கு தேர்ந்தெடுக்கப்பட்டார். இவர் இத்தொகுதியில் 1900 வாக்குகள் வித்தியாசத்தில் பாரதிய ஜனதா கட்சி உறுப்பினராக & மும்பையில் உள்ள இளைய கூட்டுரிமைக்குழு உறுப்பினர்களில் ஒருவர் ஆவார்.

சதுப்புநிலங்களைப் பாதுகாத்தல் மற்றும் சட்டவிரோத ஆக்கிரமிப்புகள் மற்றும் நில அபகரிப்புக்கு எதிரான நடவடிக்கை ஆகியவற்றில் அவர் நன்கு அறியப்பட்டவர் ஆகிறார். ஜுஹு வெர்சோவா இணைப்பு சாலையில் ஒரு பெரிய சந்திப்பை அலங்கரிக்கும் "போதி மரம்" சிற்பத்திற்கான கருத்துருவாக்கம் இவருடையதாகும். நகரத்தில் சுற்றுச்சூழல்-நட்புரீதியான கட்டுமானத்தைத் தேர்வுசெய்யும் கட்டுமான ஒப்பந்ததாரர்களுக்கு அபிவிருத்தி கட்டணங்கள் மீதான வரி சலுகைகளை வழங்குவதற்கான திட்டத்தை ரோகன் ராத்தோட் பெருநகர மும்பை மாநகராட்சியில் நிறைவேற்றியுள்ளார்  சுழிய அளவிற்கு கழிவுகளை நிர்வகிப்பதை ஊக்குவிப்பதற்காக அவர் மக்கும் கோப்பைகள், கரிம கழிவு மாற்றி போன்ற உபகரணங்களை வழங்க வேண்டும் என்ற திட்டத்தை வழங்கியுள்ளார். மாநகராட்சி மன்ற உறுப்பினர்களின் நிதியில் இருந்து  சமூகத்திற்கு இத்தகைய உதவிகள் கிடைக்க வேண்டும் என்பதை வலியுறுத்தினார். சர்தார் வல்லப் பாய் படேல் (எஸ்விபி) நகரில் உள்ள மாவட்ட ஆட்சியரின் கட்டுப்பாட்டில் உள்ள  நிலத்திலிருந்து 250 எண்ணிக்கையிலான சட்டவிரோதமாக உருவாகியிருந்த குடிசைகளை இடிப்பதன் மூலம் சட்டவிரோத குடிசைகள் மற்றும் ஆக்கிரமிப்புகளுக்கு எதிரான தனது நிலைப்பாட்டை அவர் காட்டியுள்ளார்  அவர் அந்தேரி மேற்கு & வெர்சோவாவில் உள்ள குடிமக்களுடன் விரிவாகவும் நெருக்கமாகவும் பணியாற்றுகிறார்.

தற்போது அவர் பாரதிய ஜனதா கட்சி இளைஞர் பிரிவு பிஜேஒய்எம்-மும்பையின் துணைத் தலைவராக பணியாற்றி வருகிறார்.

## குறிப்புகள்

பகுப்பு:வாழும் மக்கள்
பகுப்பு:1985 பிறப்புகள்
பகுப்பு:இந்திய அரசியல்வாதிகள்
சேனாபதி துடுப்பாட்ட விளையாட்டங்கரம்

**சேனாபதி துடுப்பாட்ட விளையாட்டங்கரம்** *(Senapati Cricket Stadium)* இந்தியாவின் சார்க்கண்டு மாநிலத்திலுள்ள பொகாரோ எஃகு நகரத்தில் அமைந்துள்ளது. பொகாரோ துடுப்பாட்ட விளையாட்டரங்கம், பொகாரோ எஃகு நகர துடுப்பாட்ட விளையாட்டரங்கம் என்று பல பெயர்களால் இது அழைக்கப்படுகிறது. சில இரஞ்சிக் கோப்பை மற்றும் மாநில அளவிலான துடுப்பாட்ட போட்டிகள் இங்கு நடைபெற்றுள்ளன. 2013 ஆம் ஆண்டு சனவரி மாத  நிலவரத்தின்படி தேசிய அளவிலான போட்டிகள் நடைபெறுவதற்கு இந்த அரங்கம் தயாராக இருந்தது.

## வரலாறு
1995 ஆம் ஆண்டில் கட்டப்பட்ட சேனாபதி விளையாட்டரங்கம்  தற்போது பொகாரோ எஃகு தொழிற்சாலையால் பராமரிக்கப்படுகிறது. மாவட்ட அளவு, மாநில அளவு மற்றும் எஃகு தொழிற்சாலைகளுக்கிடையிலான அளவு துடுப்பாட்ட போட்டிகள் தற்போது இங்கு நடைபெற்று வந்தாலும் தேசிய அளவிலான  போட்டிகளை நடத்தவும் அரங்கம் தயாராக உள்ளது. தேசிய அளவிலான துடுப்பாட்டப்  போட்டிகளை ஏற்பாடு செய்வதற்கான அனைத்து அடிப்படை தேவைகளையும் இந்த அரங்கம் பூர்த்தி செய்கிறது.

பொகாரோ மாவட்ட துடுப்பாட்ட  சங்கத்தின் பொதுச் செயலாளர் பி. என். சிங் ஒரு பேட்டியில் கீழ்கண்டவாறு கூறினார்: இரஞ்சி கோப்பை போன்ற தேசிய அளவிலான போட்டிகளை நட்த்துவதற்கு நாங்கள் முயற்சி செய்கிறோம். கடந்த இரண்டு ஆண்டுகளாக வாரிய அளவிலான போட்டிகள் இங்கு நடந்துள்ளன. 2011 ஆம் ஆண்டு இங்கு ஒடிசா மற்றும் சார்க்கண்டு மாநில அணிகளுக்கிடையிலான போட்டி நடைபெற்றது. 2012 ஆம் ஆண்டு சார்க்கண்டு அணி மேற்கு வங்காள அணிக்கு எதிராக இங்கு விளையாடியது.

## மேற்கோள்கள்

பகுப்பு:சார்க்கண்டு
பகுப்பு:இந்தியத் துடுப்பாட்ட மைதானங்கள்
தாமிரம்(II) சயனூரேட்டு

**தாமிரம்(II) சயனூரேட்டு** *(Copper(II) cyanurate)* C3HCuN3O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் குறைந்த அளவு பயன்பாடுகளையே கொண்டுள்ளது. தாமிரம்(II) சயனுரேட்டு திட்டமிட்டு தயாரிக்கப்படுவதைக் காட்டிலும் தற்செயலாகவே பெரும்பாலும் உருவாகிறது. 

வெளிப்புற நீச்சல் குளத்தில் தாமிரத்தின் செறிவு அதிகமாக இருக்கும்போது அங்கு தாமிரம்(II) சயனூரேட்டு பெரும்பாலும் காணப்படுகிறது. குளோரின் நிலைப்படுத்தியாக சேர்க்கப்படும் சயனூரிக் அமிலத்துடன் இது வினைபுரிந்து தாமிர சயனூரேட்டை உருவாக்குகிறது. 
இச்செய்முறை ஊதா சயனூரேட்டு நிகழ்வு என்று அழைக்கப்படுகிறது. ஏனெனில் இந்நிகழ்வுக்குப் பின்னர் மேற்பரப்புகளும் குளத்தின் நீரும் ஊதா நிற நிழலுக்கு மாற்றிவிடும். 

உருகிய யூரியாவுடன் நைட்ரேட்டு அல்லது கார்பனேட்டு போன்ற தாமிர சேர்மங்களை 190 செல்சியசு வெப்பநிலைக்கு  வெப்பப்படுத்துவதன் மூலம்  பெரும்பாலும் லாவெண்டர் வண்ண யோவானியூமைட்டு சேர்மம் உருவாக்கப்படுகிறது.  பின்னர் இது ஒரு சூடான வலிமையான அமோனியா கரைசலில் கரைக்கப்பட்டு சேர்மம் மீள்படிகமாக்கப்படுகிறது. 
வலிமையான அமோனியா கரைசலுக்குப் பதிலாக பலவீனமான (2%) குளிர் அம்மோனியா கரைசல் பயன்படுத்தப்பட்டால் அடர் ஊதா சேர்மம் CuC3N3O3H • 2NH3 உருவாகிறது. 

அமோனியா ஈந்தணைவிகளற்ற பச்சை நிறங்கொண்ட தாமிர சயனூரேட்டும் (Cu3(C3N3O3)2) அறியப்படுகிறது.  
## மேற்கோள்கள்

பகுப்பு:தாமிரம்(II) சேர்மங்கள்
சின்னப்பம்பட்டி

**சின்னப்பம்பட்டி** (*Chinnappampatty*) இந்தியாவின், தமிழ்நாட்டின், சேலம் மாவட்டத்தில், தாரமங்கலம் வட்டத்தில் அமைந்துள்ள ஓர் சிற்றூராகும். இந்த சிற்றூரானது பாப்பம்பட்டி ஊராட்சியின் ஒரு பகுதியாக உள்ளது.

## அமைவிடம்
சேலம் மாவட்டம் பாப்பம்பட்டி ஊராட்சியின் பகுதியாக உள்ள சின்னப்பம்பட்டி, சேலத்திலிருந்து 31 கிலோமீட்டர் தொலைவிலும், ஈரோட்டிலிருந்து 51 கிலோமீட்டர் தொலைவிலும்,  தாரமங்கலத்திலிருந்து 5 கிலோமீட்டர் தொலைவில் அமைந்துள்ளது.

## கோயில்கள்
இந்த சிற்றூரில், வெள்ளாளீஸ்வரர் கோயில் மற்றும் மாரியம்மன் கோயில் அமைந்துள்ளன.

## பள்ளி
இங்கு அரசு மேல்நிலைப் பள்ளியும் அமைந்துள்ளது. இந்தியத் துடுப்பாட்ட வீரர் த. நடராசன், இந்தப் பள்ளியின் முன்னாள் மாணவராவார்.

## மேற்கோள்கள்

பகுப்பு:சேலம் மாவட்டத்திலுள்ள கிராமங்கள்
விசுவநாத் ஜாதவ்

**விசுவநாத் ஜாதவ்** (Vishwanath Jadhav**)** (1885−1964) இவர் ஓர் இந்திய பாரம்பரிய இசைப் பாடகரும் கிரானா கரானாவின் (பாடும் பாணி) நிறுவனர் அப்துல் கரீம் கானின் சீடரும் ஆவார்.

## பயிற்சி
இவர் 1906 முதல் 1937 இல் அப்துல் கரீம் இறக்கும்வரை அவரிடம் கற்றுக்கொண்டார். குவாலியர் கரானாவின் நிசார் உசேன் கானிடமிருந்தும் பாடம் எடுத்தார்.

## தொழில்
1920 களில் சத்ரபதி ஷாகாஜி மகாராஜாவால் முன்னாள் சுதேச மாநிலமான கோலாப்பூரின் அரசவை இசைக்கலைஞராக ஜாதவ் நியமிக்கப்பட்டார். மைசூர் மாநில மகாராஜா நான்காம் கிருட்டிணராச உடையார் அவர்களால் பல்வேறு சந்தர்ப்பங்களில் நிகழ்ச்சிக்கு அழைக்கப்பட்டார். 1938 ஆம் ஆண்டில், உடையாரால்இவருக்கு "பெருயான கந்தர்வன்" என்ற பட்டமும் வழங்கப்பட்டது. இவர் சாங்லி மாநிலத்தின் அரச விழாக்களிலும் இசை நிகழ்ச்சிகளை நிகழ்த்தினார். தீனநாத் மங்கேசுகருடன் நட்பு கொண்டிருந்த இவர், பிரபல பாலிவுட் பாடகி லதா மங்கேஷ்கருக்கு அவரது குழந்தை பருவத்தில் சாங்லியில் கற்பித்தார்.

ஆரம்பகால பேசும்பட சகாப்தத்தில் இவர் படங்களுக்கு இசை அமைத்தார். 1937 ஆம் ஆண்டு *கங்காவதாரன்* என்ற திரைப்படத்தின் இசையமைப்பாளராக இருந்தார். "இந்திய சினிமாவின் தந்தை" என்று அழைக்கப்படும் தாதாசாகெப் பால்கே இப்படத்தை எழுதி இயக்கியுள்ளார். பால்கே இயக்கிய முதல் ஒலிப் படம் மற்றும் கடைசி படம் இதுவாகும்.  1938 ஆம் ஆண்டில், துருவனின் கதையை அடிப்படையாகக் கொண்ட துருவ குமார் என்ற புராண திரைப்படத்திற்கும் இசையமைத்தார். இப்படத்தில் நடிகர்கள் குமார் பிரபாகர் மற்றும் ராஜ பரஞ்சாபே ஆகியோர் நடித்துள்ளனர்.

ஏப்ரல் 4, 1952 அன்று, இவர் தில்லியில் நடந்த கந்தர்வ மகாவித்யாலயாவின் பொன்விழா கொண்டாட்டங்களில் இவரை இந்திய முதல் குடியரசுத்தலைவர் இராசேந்திர பிரசாத் கௌரவித்தார்.

## மரபு
இவருக்கு மூன்று மகன்கள் உள்ளனர். அவர்கள் பாரம்பரிய பாடகர்களாக இருக்கின்றனர். மேலும், இந்துஸ்தானி இசையை ஊக்குவிக்கும் பண்டிட் விஸ்வநாத்புவ ஜாதவ் நினைவு குழுவை நடத்தி வருகின்றனர். மே 2012 இல், குழு பல்வேறு கலைஞர்களின் சுமார் 500 குறியீடுகளின் தொகுப்பை சமர்ப்பித்தது. ஜாதவ்புவா தனது குருக்களான நிசார் உசேன் கான் மற்றும் அப்துல் கரீம் கான் ஆகியோரிடமிருந்து புனேவைச் சேர்ந்த புனே பாரத் கயன் சமாஜ் (பிபிஜிஎஸ்) குழுவிற்கு தனது கற்றலை கொண்டு சென்றார்.

## குறிப்புகள்

## மேலும் படிக்க
* *Hamare Sangeet Ratna* (Hindi, pg. 392)- Shri Laxmi Narayan Garg – Editor, Sangeet Karyalaya, Hathras (UP)
* *Thor Sangeetkaranchi Parampara* (Marathi, pg. 82-89) (Marathi Biographical Essays- By Prof. B. R. Deodhar) – First Edition 2007
* *Film Udyogee Dadasaheb Phalke* (Marathi, pg. 64, 93)- Shri Gangadhar Mhambre – First Edition - 15 November 2004.
## வெளி இணைப்புகள்
* 
* 

பகுப்பு:இந்தியத் திரைப்பட இசையமைப்பாளர்கள்
பகுப்பு:1964 இறப்புகள்
பகுப்பு:1885 பிறப்புகள்
பகுப்பு:இசைக் கலைஞர்கள்
கண்டி பால்கன்சு

**கண்டி டசுக்கர்சு** (*Kandy Tuskers*) என்பது கண்டியைச் சேர்ந்த, 2020 இல் உருவாக்கப்பட்ட லங்கா பிரிமியர் லீக் இருபது20 துடுப்பாட்ட போட்டிகளில் விளையாடும் ஒரு துடுப்பாட்ட அணி ஆகும். இவ்வணிக்கு பாலிவுட் நடிகர்கள் சொகைல் கானும் அப்பாஸ் முனியும் உரிமையாளராவார்.

கிறிஸ் கெயில் முக்கிய வெளிநாட்டு விளையாட்டு வீரராகவும் குசல் பெரேரா உள்ளூர் முக்கிய விளையாட்டு வீரராகவும் உள்ளனர்.

## பருவங்கள்

## தரவுகள்
### பருவம் வாரியாக

* இற்றை: 16 திசம்பர் 2020 
* **Source** :ESPN cricinfo

### எதிரணிகள் வாரியாக

* *<small>இற்றை: 16 திசம்பர் 2020 </small>*

## உசாத்துணை

## வெளி இணைப்புகள்
*Official Website 

பகுப்பு:இலங்கையில் துடுப்பாட்டம்
தம்புள்ளை அவுரா

**தம்புள்ளை வைக்கிங்** (*Dambulla Viiking*) என்பது தம்புள்ளையைச் சேர்ந்த லங்கா பிரிமியர் லீக் இருபது20 துடுப்பாட்ட போட்டிகளில் விளையாடும் ஒரு துடுப்பாட்ட அணி ஆகும். பாலிவுட் நடிகர் சச்சின் யே. யோசி இவ்வணியின் உரிமையாளராவார்.

தசுன் சானக்க விளையாட்டு வீரராக அறிவிக்கப்பட்டர். பிரெண்டன் டெய்லருக்குப் பதிலாக டேவிட் மில்லர் முக்கிய வெளிநாட்டு விளையாட்டு வீரராக அறிவிக்கப்பட்டார்.

## பருவங்கள்

## தரவுகள்
### பருவம் வாரியாக

* *<small>இற்றை: 16 திசம்பர் 2020</small>* 
* **மூலம்** :ESPN cricinfo

### எதிரணிகள் வாரியாக

* *<small>இற்றை: 16 திசம்பர் 2020</small>*

## உசாத்துணை

## வெளி இணைப்புகள்
*Official Website 

பகுப்பு:இலங்கையில் துடுப்பாட்டம்
கே. ஆர். கல்யாணராமன்

**மகரம்** என்ற புனைபெயரில் எழுதிய **கே. ஆர். கல்யாணராமன்** (சூலை 1, 1919 – ஏப்ரல் 4, 2001) தமிழக எழுத்தாளரும், தொகுப்பாசிரியரும் ஆவார்.

## வாழ்க்கைக் குறிப்பு
கல்யாணராமன் 1944 ஆம் ஆண்டில் எழுத ஆரம்பித்தார். *க. ரா* என்ற புனைபெயரில் 1944 கல்கி இதழ்களில் மூன்று கட்டுரைகளை எழுதினார். பின்னர் அதே ஆண்டில் ஆனந்த விகடன் இதழில் *கே. ஆர். கே* என்ற பெயரில் 'சங்கீத அகராதி' என்ற கட்டுரையை எழுதினார். விகடன் ஆசிரியர் தேவன் இவருக்கு கல்யாணராமனின் பிறந்த இராசியான 'மகரம்' என்ற புனைபெயரை சூட்டி அப்பெயரிலேயே எழுத வேண்டினார். அப்பெயரிலேயே தொடர்ந்து பல நகைச்சுவைக் கட்டுரைகளை எழுதினார்.

இவரது நகைச்சுவைக் கட்டுரைகள் 10 நூல்களாகவும், சிறுகதைகள் இரண்டு தொகுப்புகளாகவும் வெளிவந்துள்ளன. இவரது கட்டுரைகள் சந்திரோதயம், பாரிஜாதம், மணிக்கொடி போன்ற இதழ்களிலும், இலங்கை தினகரன் பத்திரிகையிலும் வெளிவந்துள்ளன. *எழுதுவது எப்படி* என்ற கட்டுரைகளைத் தொகுத்து புத்தகங்களாக பழனியப்பா பிரதர்சு நிறுவனம் வெளியிட்டது. இவரது படைப்புகள் வானொலியிலும் ஒலிபரப்பாகியுள்ளன. புகழ்பெற்ற 101 எழுத்தாளர்களின் சிறுகதைகளைத் தொகுத்து, வானதி பதிப்பகத்தின் மூலம் நான்கு தொகுதிகளாக வெளியிட்டார்.

மலேசியா, சிங்கப்பூர், இலங்கை போன்ற நாடுகளுக்கும் சென்று சொற்பொழிவாற்றியுள்ளார்.

## மறைவு
கேட்டவரம்பாளையத்தில் ஒரு பஜனை நிகழ்ச்சிக்காகச் செல்லும் வழியில், மதுராந்தகம் அருகே பயணம் செய்த பேருந்திலேயே 2001 ஏப்ரல் 4 அன்று தனது 81-வது அகவையில் காலமானார்.

## மேற்கோள்கள்

## வெளி இணைப்புகள்
*மகரம் என்னும் மாமனிதர்!

பகுப்பு:தமிழக எழுத்தாளர்கள்
பகுப்பு:1919 பிறப்புகள்
பகுப்பு:2001 இறப்புகள்
தாமிரம்(II) செலீனைட்டு

**தாமிரம்(II) செலீனைட்டு** *(Copper(II) selenite)* CuSeO3•2H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீலநிறத் தூளாக பெரும்பாலும் இருநீரேற்று வடிவத்திலேயே இது காணப்படுகிறது.

## தயாரிப்பு
செலீனியத்தின் ஆக்சோ அமிலமான செலீனசு அமிலத்துடன் தாமிரம்(II) அசிட்டேட்டைச் சேர்த்து வினைபுரியச் செய்து தாமிரம்(II) செலீனைட்டு தயாரிக்கப்படுகிறது. 
## பண்புகள்
நீரில் கரையாது ஆனால் பென்சீன் போன்ற கரிமக் கரைப்பான்களில் சிறிதளவு கரையும். 
பகுப்பாய்வு வேதியியலில் கரிமச் சேர்மங்களில் நைட்ரசனின் இருப்பை உறுதி செய்யும் சோதனையில் இது ஒரு வினையூக்கியாகப் பயன்படுத்தப்படுகிறது.

## மேற்கோள்கள்

பகுப்பு:செலீனைட்டுகள்
பகுப்பு:தாமிரம்(II) சேர்மங்கள்
பால்கன் மாகாணம்

**பால்கன் பிராந்தியம்** அல்லது **பால்கன் மாகாணம்** (*Balkan Region*, Turkmen   , *Балкан велаяты* ) என்பது துர்க்மெனிஸ்தானின்  ஐந்து பிராந்தியங்களில்  ஒன்றாகும் . இது நாட்டின் தூர மேற்கில் உள்ளது. இதன் எல்லைகளாக வடக்கிலிருந்து கடிகார சுற்றில்   கசக்கஸ்தான், உசுபெக்கிசுத்தான் (வடக்கு), துர்க்மெனிஸ்தானின் இரண்டு பிராந்தியங்கள் (கிழக்கு), ஈரான் (தெற்கு), காசுப்பியன் கடல் (மேற்கு) ஆகியவை உள்ளன. இதன் தலைநகரம் பால்கனாபாத் ஆகும், இது முன்னர் நெபிட் டாக் என்று அழைக்கப்பட்டது. இது சோவியத் காலத்து துர்க்மென் எஸ்.எஸ்.ஆரின் மாகாணமான **ஒப்லாஸ்ட்**, **கிராஸ்நோவோட்ஸ்க் ஒப்லாஸ்ந்தை**  ஒத்திருக்கிறது. இந்த மாகாணம் 1988 ஆம் ஆண்டில் இது  இரத்து செய்யப்பட்டது. இருப்பினும், 1991 ஆம் ஆண்டில் பால்கன் பிராந்தியம் நிறுவப்பட்டபோது பிராந்தியத்தின் நிர்வாக எல்லைகள் மீட்டமைக்கப்பட்டன.

பால்கன் என்ற பெயரானது "பால் ஆகான்" என்பதிலிருந்து வந்தது. அதாவது "தேன் பாயும் இடம்" என்பது இதன் பொருளாகும். இந்தப் பகுதியானது செழிப்புமிக்க பெட்ரோலிய வளங்களைக் கொண்டது. இந்த மாகாணமானது 139,270 சதுர கிலோமீட்டர் பரப்பளவு கொண்டது. இதில்  553,500 பேர் வசிக்கின்றனர் (2005 மதிப்பீடு). இவர்களில் குறிப்பிடத்தக்க மக்கள் மேய்ச்சல் தொழிலில் ஈடுபடும் நாடோடிகளாவர்.  இதன் மக்கள் அடர்த்தி ஒரு சதுர கிலோமீட்டருக்கு 3.3 நபர்கள் என்று உள்ளது. இது துர்க்மெனிஸ்தானில் மிகக் குறைந்த மக்களடர்த்தி ஆகும்.

மாகாணத்தில் உள்ள பிற நகரங்கள் பின்வருமாறு: பெரெக்கெட், டர்க்மென்பாசி, கும்டாக், செர்டார், ஹசார், எட்ரெக், எசெங்குலி .

பால்கன் பிராந்தியத்தில் குறிப்பிடத்தக்க கரிம படிம ஆற்றல் முலங்கள் உள்ளன. இது துர்க்மெனிஸ்தானின் இயற்கை எரிவளி உற்பத்தியில் 94% மற்றும் அதன் பெட்ரோலிய உற்பத்தியில் 12% வகிக்கிறது. இது நாட்டின் 18% மின்சார ஆற்றலை உருவாக்குகிறது. மிகக் குறைந்த நீர் வளம் காரணமாக, இங்கு வேளாண்மை மிகக் குறைவாக உள்ளது. துர்க்மெனிஸ்தானின் மொத்த விளைநிலங்களில் 4.5% மட்டுமே மாகாணத்தில் உள்ளது.

துர்க்மெனிஸ்தானின் மிக முக்கியமான தீவுவும், காஸ்பியன் கடலில் மிகப்பெரிய தீவான ஒகுர்ஜா அடா தீவு இந்த மாகாணத்தில் அடங்கும்.

## மாவட்டங்கள்
பால்கன் மாகாணம் ( *பால்கன் வெலாசாட்டி* ) 6 மாவட்டங்களாக  ( *etrap*, plural *etraplar* ) பிரிக்கப்பட்டுள்ளது:  

# பெரெக்கெட் (முன்பு கசான்ஜிக்)
# எசெங்குலி
# எட்ரெக் (முன்பு கிசிலெக்ட்ரெக்)
# மாக்டிம்குலி (முன்பு கேரி காலா)
# செர்தார் (முன்பு கிசிலர்வாட்)
# துர்க்மென்பாசே

ஜனவரி 1, 2017 நிலவரப்படி, மாகாணத்தில் 10 மாநகரங்கள் (города அல்லது *şäherler* ), 13 நகரங்கள் (посёлки அல்லது *şäherçeler* ), 33 ஊரகம் அல்லது கிராம சபைகள் (сельские советы அல்லது *geňeşlikler* ),  112 கிராமங்கள் (села, ob அல்லது *obalar* ) உள்ளன. 

* மாநகரங்கள் பின்வருமாறு:

வலது|thumb|300x300px| அக்டோபர் 2013, பெரெக்கெட் நகரில் தொடருந்து நிலையம்.

** பால்கனாபாத் (முன்பு நெபிட்-டாக்)
** பெரெக்கெட் (முன்னர் கசன்ஜிக் 
** கராபோகாஸ் (முன்னர் பெக்டாஸ்)
** கும்டாக்
** ஹசார் (முன்னர் எலெகன்)
** செர்டார் (முன்பு கைசில்-அர்வத், கிசிலார்பட்)
** துர்க்மென்பசே மாநகர் (முன்பு கிராஸ்நோவோட்ஸ்க்)

## குறிப்புகள்

பகுப்பு:துருக்மெனிஸ்தானின் பிராந்தியங்கள்
எம்3டிபி

**எம்3டிபி** (*m3db*) இவ்விணையத்தளம் ஆனது மலையாள திரைப்படங்களில் சேவை புரிந்துள்ள நடிகர்கள், பாடகர்கள் மற்றும் பிற தொழில்நுட்பக்கலைஞர்கள் பற்றிய தகவல்களை வழங்கும் தளமாக விளங்குகின்றது. மேலும் இவ்விணையத்தளத்தினை இலவசமாகப் பயனர் பகுதியை ஏற்படுத்திக் கொள்ள வாய்ப்புகளும் உண்டு. உலகளவில் மலையாளம் திரைப்படங்களிற்காகப் பார்க்கப்படும் தளங்களில் இத்தளம் முக்கிய இடத்தில் இருப்பது குறிப்பிடத்தக்கது. 

2010 டிசம்பர் 20-ம் தேதி பாலக்காடு நகரத்தில் நடைபெற்ற விழாவில் இசையமைப்பாளர் ஜான்சன் மாஸ்டர் மற்றும் இயக்குநர் பி.டி. குஞ்சுமுகமது ஆகியோர் இணைந்து இச்சேவையை தொடங்கி வைத்தனர்.தொடக்கவிழா

## வெளியிணைப்புகள்
எம்3டிபி

## மேற்கோள்கள்

பகுப்பு:திரைப்பட வலைதளங்கள்
பகுப்பு:திரைப்படத் தரவுதளங்கள்
உலகளாவிய ஆசிரியர் பரிசு

**உலகளாவிய ஆசிரியர் பரிசு** (**Global Teacher Prize**) உலகின் சிறந்த ஆசிரியர்களில், தலைசிறந்த ஆசிர்யர் ஒருவரை தேர்ந்தெடுத்து, வர்க்கி அறக்கட்டளையால் ஆண்டுதோறும் 1 மில்லியன் அமெரிக்க டாலர் வழங்கப்படுகிறது. கல்வித்துறை அறிஞர்கள், தொழில்நுட்ப அறிஞர்கள், விமர்சகர்கள், நிறுவன இயக்குநர்கள், தலைமை ஆசிரியர்கள், இதழ் ஆசிரியர்கள் கொண்ட குழு ஆண்டுதோறும் உலகின் தலைசிறந்த ஆசிரியரைத் தேர்ந்தெடுக்கும்.

2020-ஆம் ஆண்டிற்கான உலகாளவிய ஆசிரியர் பரிசை இந்தியாவின் மகாராட்டிரா மாநிலத்த்தின், சோலாப்பூர் மாவட்டத்தைச் சேர்ந்த இரஞ்சித்சிங் திசாலே என்ற பள்ளி ஆசிரியருக்கு வழங்கப்பட்டது.

## உலகாளவிய ஆசிரியர் பரிசு பெற்றவர்கள்

## மேற்கோள்கள்

பகுப்பு:பரிசுகளும் விருதுகளும்
பகுப்பு:ஆசிரிய விருதுகள்
ரஞ்சித்சிங் திசாலே

**ரஞ்சித்சிங் திசாலே**  (**Ranjitsinh Disale**) (பிறப்பு:5 ஆகஸ்டு 1988), இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் உள்ள ஒரு பள்ளிக்கூட ஆசிரியரும், 3 டிசம்பர் 2020 அன்று **வர்க்கி அறக்கட்டளை** வழங்கும்  1 மில்லியன் அமெரிக்க டாலர் மதிப்புள்ள  உலக ஆசிரியர் பரிசு வென்ற ஐந்தாவது நபர் ஆவார். 
இவர் தனக்கு வழங்கப்பட்ட 1 மில்லியன் டாலர் பரிசுத்தொகையில், 50% தொகையை, போட்டியில் தன்னுடன் பங்கேற்ற 9 போட்டியாளர்களுக்கு, தலா 55,000 டாலர் வீதம் பகிர்ந்து அளித்தார்.

## கல்வி & தொழில்
மகாராட்டிரா மாநிலத்தின் சோலாப்பூர் மாவட்டத்தில் உள்ள பரிதேவாடி எனும் கிராமத்தில் பிறந்தவர் இரஞ்சித்சிங் திசாலே. பள்ளி இறுதித் தேர்வில் வென்ற  இரஞ்சித்சிங் திசாலே ஆசிரியர் பயிற்சி படிப்பு முடித்தார். ஆசிரியர் பயிற்சி முடித்த இரஞ்சித்சிங் திசாலே உருவாக்கிய புதுமையான கற்பித்தல் படைப்புகளுக்கு நன்கு அறியப்பட்டவர். அவர் நிறுவிய கல்வி மற்றும் அறிவியல் ஆய்வகத்திலிருந்து, அறிவியல் பரிசோதனைகளை நிரூபிப்பது மற்றும் கியூ. ஆர். குறியீடுகளைக் கொண்டு முதன்மை வகை புத்தகங்களை படிப்பதற்கும், அவரது கிராமப்புற பள்ளி மாணவர்கள் ஆடியோ கவிதைகள், வீடியோ விரிவுரைகள், பணிகள் மற்றும்  கதைகளின் இணைப்புகளைப் பெறவும் முடிந்தது.

பள்ளிப்பாட நூல்களை கியூ. ஆர். குறியீடுகள் மூலம் கிராமப்புற பள்ளி மாணவர்கள் அலைபேசி மூலம் எளிதாக படிக்கும், இவரது கருத்தாக்கத்த்தை தேசிய கல்வி ஆராய்ச்சி மற்றும் பயிற்சிக் குழு ஏற்றுகொண்டு பள்ளிப்பாட நூல்களை படிக்கும் முறையை நடைமுறைப்படுத்தினர். இவரது கிராமத்தில் சிறுமிகளின் திருமணங்களை ஒழிப்பதற்கும், சிறுமிகளின் கல்வியை ஊக்குவிப்பதற்கும் அவர் பிரச்சாரம் செய்தார்.

## விருதுகள்

## மேற்கோள்கள்

பகுப்பு:வாழும் மக்கள்
பகுப்பு:1988 பிறப்புகள்
இந்தியப் பள்ளி ஆசிரியர்கள்
இந்தியக் கல்வியாளர்கள்
பகுப்பு:கல்வியாளர்கள்
உலக ஆசிரியர் பரிசு வென்றவர்கள்
பகுப்பு:மராத்தியர்கள்
ஸ்ரீதர் ராஜன்

**ஸ்ரீதர் ராஜன்** (*Sreedhar Rajan*) என்பவர் ஒரு இந்திய பத்திரிகையாளர் மற்றும் திரைப்பட விமர்சகர் ஆவார். தமிழ்நாட்டின் சென்னையில் விளம்பர நிர்வாகியாக தனது வாழ்க்கையைத் தொடங்கிய இவர் திரைப்பட இயக்குநராகவும்,  திரைக்கதை எழுத்தாளராகவும் மாறினார். கீழ்வெண்மணிப் படுகொலைகள் (1968) குறித்த இந்திரா பார்த்தசாரதியின் புதினத்தை அடிப்படையாகக் கொண்டு இவர்  *[[கண் சிவந்தால் மண் சிவக்கும்]]* என்ற   படத்தை இயக்கினார். இப்படம் 1983 ஆம் ஆண்டில்  சிறந்த அறிமுக இயக்குநருக்கான  இந்திரா காந்தி விருதை பெற்றுத்தந்தது. அதைத் தொடர்ந்து, இவர் *இரவுப் பூக்கள்* (1986) மற்றும் *பூக்கள் விடும் தூது* (1987) போன்ற படங்களில் பணியாற்றினார். இந்தியத் திரைப்படத் தணிக்கை குழு  மற்றும்  இந்திய தேசியத் திரைப்பட வளர்ச்சிக் கழகம் போன்றவற்றின் ஆலோசனைக் குழு உறுப்பினர் உள்ளிட்ட பல்வேறு பதவிகளிலும் இருந்துள்ளார். இவர் தமிழ் நடிகர் ஜெமினி கணேசனின் மகள் ஜெய ஸ்ரீதர் ராஜனை மணந்தார்.

## தேர்ந்தெடுக்கபட்ட திரைப்படவியல்

* *[[கண் சிவந்தால் மண் சிவக்கும்]]* (1983)
* *இரவுப் பூக்கள்* (1986)
* *பூக்கள் விடும் தூது* (1987)

## குறிப்புகள்

பகுப்பு:வாழும் மக்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்பட இயக்குநர்கள்
தாசுகுசு மாகாணம்

**தகோகுஸ் பிராந்தியம்** (*Daşoguz Region*, முன்னர் **டாஹோவஸ்** ) என்பது துர்க்மெனிஸ்தானின் பிராந்தியங்களில் ஒன்றாகும். இது உஸ்பெகிஸ்தானின் எல்லையில் நாட்டின் வடக்கே உள்ளது. மாகாணத்தின் பரப்பளவு 73,430 சதுர கிலோமீட்டர், மொத்த மக்கள் தொகை 1,370,400 (2005 எஸ்டி. ).  மாகாணத்தின் தலைநகர் தகோகுஸ்  (Дашогуз) ஆகும்.

இப்பிராந்தியமானது பெரும்பாலும் பாலைவனமாகும். மேலும் ஏரல் கடல் சுற்றுச்சூழல் பேரழிவின் விளைவாக கடுமையான சுற்றுச்சூழல் சீரழிவை சந்தித்து வருகிறது. அதிகரித்த மண் உப்புத்தன்மை காரணமாக ஆயிரக்கணக்கான சதுர கிலோமீட்டர் விவசாய நிலங்கள் பாழாக்கிவிட்டன.

இப்பிராந்தியத்தில் யுனெஸ்கோவின் உலக பாரம்பரிய தளமான கொன்யா-ஊர்கெஞ்ச் உள்ளது.

## மாவட்டங்கள்
2017 சனவரி முதல் நாள் நிலவரப்படி, தகோகுஸ் மாகாணம் (டகோகுஸ் வெலாசாட்டி) 9 மாவட்டங்களாகப் பிரிக்கப்பட்டுள்ளது (எட்ராப், பன்மை எட்ராப்ளர்):   

# அக்தேப்
# போல்டும்சாஸ்
# கெரோக்லி (முன்பு தஹ்தா)
# குபடாக்
# குர்பன்சோல்டன் எஜே
# குர்னூர்ஜெனூர்
# ருஹுபெலண்ட்
# எஸ்.ஏ.நைசோவ்
# சபர்மிரத் டர்க்மன்பாஸி

2017 சனவரி முதல் நாள் நிலவரப்படி, மாகாணத்தில் 9 மாநகரங்கள் (города அல்லது *şäherler* ), ஒரு நகரம் (посёлок அல்லது *şäherçe* ), 134 நாட்டுப்புற அல்லது கிராம சபைகள் (сельские советы அல்லது *geňeşlikler* ), மற்றும் 612 கிராமங்கள் (села, ob அல்லது *obalar* ) உள்ளன.  

* மாநகரங்கள் பின்வருமாறு:
** அக்தேப்
** போல்டும்சாஸ்
** தஷோகஸ்
** கோரோக்லி
** குபடாக்
** குர்பன்சோல்டன் எஜே
** குர்னூர்ஜெனூர்
** எஸ்.ஏ.நைசோவ்
** சபர்மிரத் நியாசோவ்

## குறிப்புகள்

பகுப்பு:துருக்மெனிஸ்தானின் பிராந்தியங்கள்
இலபாப்பு மாகாணம்

**லெபாப் பிராந்தியம்** (*Lebap Region*,   பாரசீக *மொழியில்*; *لب آب Labe âb* ) என்பது துர்க்மெனிஸ்தானின் பிராந்தியங்களில் ஒன்றாகும். இது நாட்டின் வடகிழக்கில், ஆப்கானித்தான், உசுபெக்கிசுத்தான் எல்லையில் ஆமூ தாரியாவில் உள்ளது. இதன் தலைநகர் துருக்மெனாபாத் (முன்னர் Çärjew பெயரிடப்பட்டிருந்தது) ஆகும். இந்த மாகாணம் 93,730 சதுர கிலோமீட்டர் பரப்பளவைக் கொண்டுள்ளது. மேலும் 1,334,500 மக்கள் இங்கு வசிக்கின்றனர் (2005 ஆம் ஆண்டு கணக்கு. ).

லெபாப்  பாரசீக மொழி சொல்லான *லேப்-இ* (b (لب of) என்பதன் துர்க்மெனிய வடிவமாகும். இதன் பொருள் "ஆற்றங்கரை" என்பதாகும். இது ஆமூ தாரியா ஆற்றின் நடுப்பகுதியை குறிக்க நீண்ட காலமாக பயன்படுத்தப்படுகிறது.

இது துபெமெனிஸ்தானின் மிக உயர்ந்த மலையான ஆரிபாபா சிகரத்தை (3137 மீட்டர்)  உடைய ரெபெடெக் இயற்கை காப்பகம் மற்றும் கோடெண்டாக் இயற்கை காப்பகம் ஆகியவற்றைக் கொண்டுள்ளது.

இப்பிராந்தியமானது இப்பகுதி அமுதேரியா ஆற்றின் அருகே அமைந்துள்ளது. கிசில்கம் பாலைவனம் ஆற்றின் கிழக்குப் பக்கத்திலும் கராகம் பாலைவனம் ஆற்றின் மேற்குப் பக்கத்திலும் அமைந்துள்ளது. உலகின் மிக உயர்ந்த தரமான பருத்தி மற்றும் கோதுமையை உற்பத்தி செய்யக்கூடிய இப்பிராந்தியமானது இங்குள்ள ஏராளமான நீர்வளத்துக்கு நன்றிக் கடன்பட்டுள்ளது.

இயற்கை எரிவாயு ( மலாய் எரிவாயு புலம் ) மற்றும் பிற கனிமச் சுரங்கங்கள் போன்ற இயற்கை வளங்கள் இப்பகுதியை செழிப்பாக்குகிறது. இந்த பிராந்தியத்தில் இருந்து சீன-துர்க்மெனிஸ்தான் எரிவாயு குழாய் இணைப்பு தொடங்கப்பட்டது. லெபாப் பிராந்தியங்கள் பாக்டியார்லிக் இயற்கை எரிவாயு புலமானது சீனாவுக்கான இயற்கை எரிவாயுவின் முக்கிய வழங்கலாக உள்ளது. http://www.naturalgaseurope.com/turkmenistan-supplied-125-bcm-gas-to-china-25610

## மாவட்டங்கள்
2017 நவம்பர் 27 நிலவரப்படி, லெபாப் மாகாணம் ( *லெபாப் வெலாசாட்டி* ) 10 மாவட்டங்களாகப் பிரிக்கப்பட்டுள்ளது ( *etrap*, plural *etraplar* ):

# ஜார்ஜு (முன்பு செர்டராபத்)
# தர்கனாதா (முன்னர் பிராட்டா)
# டெனுவ் (முன்பு கல்கினியா)
# டவ்லெட்லி
# ஃபராப்
# ஹலாஸ்
# ஹோஜம்பாஸ்
# கெர்கி (முன்பு அட்டமிராத்)
# கோடெண்டாக்
# சயைத்
# சாகர்

அந்த தேதியின்படி, நான்கு மாவட்டங்கள் (Beýik Tkrkmenbaşy, Garaşsyzlyk, Garabekwül, and Sakar) அகற்றப்பட்டு அவற்றின் பிரதேசங்கள் மற்ற மாவட்டங்களில் இணைக்கபட்டன.

2017 சனவரி முதல் நாள் நிலவரப்படி, மாகாணத்தில் 15 மாநகரங்கள் (города அல்லது *şäherler* ), 23 நகரங்கள் (посёлки அல்லது *şäherçeler* ), 106 ஊரக அல்லது கிராம சபைகள் (сельские советы அல்லது *geňeşlikler* ), மற்றும் 430 கிராமங்கள் (села, ob அல்லது *obalar* ) உள்ளன.

* மாநகரங்கள் அடங்கும்
** டானேவ் (முன்னர் கல்கினியா)
** தர்கனாதா (முன்னர் பிராட்டா)
** தோஸ்த்லுக்
** ஃபராப்
** கராபகேவல்
** காசோஜக்
** ஹலாஸ்
** ஹோஜம்பாஸ்
** கெர்கி (முன்னர் அட்டமிராத்)
** கோடெண்டாக்
** மாக்டன்லி (முன்னர் கௌர்தக்)
** சாகர்
** செயத்
** செடி
** துருக்மெனாபாத் (முன்னர் சார்ஜூ)

## குறிப்புகள்

பகுப்பு:துருக்மெனிஸ்தானின் பிராந்தியங்கள்
மாரி மாகாணம்

**மேரி பிராந்தியம்** ( *Mary Region*) என்பது துர்க்மெனிஸ்தானின் பிராந்தியங்களில் ஒன்றாகும். இது ஆப்கானித்தான்  நாட்டின் எல்லையை ஒட்டி நாட்டின் தென்கிழக்கில் அமைந்துள்ளது. இதன் தலைநகரம் மேரி நகரம் ஆகும். மாகாணத்தின் பரப்பளவு    மற்றும் மக்கள் தொகை 1,480,400 (2005 கணக்கு. ) என உள்ளது.  சராசரி மக்கள்தொகை அடர்த்தி ஒரு சதுர கிலோமீட்டருக்கு 15 நபர்கள் என்று உள்ளது. ஆனால் இது பாலைவனச்சோலைகளில் சதுர கிலோமீட்டருக்கு 150-200 வரை இருக்கும். 

2000 ஆம் ஆண்டு கணிப்பின்படி, மேரி பிராந்தியமானது துர்க்மெனிஸ்தானின் மக்கள்தொகையில் 23%, மொத்த வேலைவாய்ப்பில் 19%, வேளாண் உற்பத்தியில் 26% (மதிப்பின்படி),  நாட்டின் மொத்த தொழில்துறை உற்பத்தியில் 21% பங்கு வகிக்கிறது.  பிராந்தியத்தின் தொழில்களில் இயற்கை எரிவாயு பிரித்தெடுத்தல் ( அயோலோட்டன் எரிவாயு வயல் ), மின்சார உற்பத்தி, ஜவுளி, கம்பள நெசவு, ரசாயன மற்றும் உணவுத் தொழில் ஆகியவை அடங்கும். 2001 ஆம் ஆண்டில் இது துர்க்மெனிஸ்தானின் மின் உற்பத்தியில் 74% இயற்கை எரிவாயு பிரித்தெடுத்தலில் 26% நிறைவு செய்கிறது. 

மேரி பிராந்திய வேளாண்மையானது மாகாணத்தின் மையப்பகுதி வழியாக கிழக்கிலிருந்து மேற்காக ஓடும் காரகும் கால்வாய் மூலமாகவும், ஆப்கானிஸ்தானில் இருந்து மாகாணத்திற்குள் நுழைந்து தெற்கிலிருந்து வடக்கே ஓடும் முர்காப் நதி போன்றவற்றின் வளத்தால் நடக்கிறது. மாகாணத்தின் வடக்கு பகுதி மத்திய ஆசிய தெற்கு பாலைவன சுற்றுச்சூழலுக்குள் இருக்கும்போது, மாகாணத்தின் தெற்கு பகுதி பிஸ்தா மற்றும் பாலைவன சேடுகளின் புல்வெளிகளால்  வகைப்படுத்தப்படுகிறது, இது உலக வனவிலங்கு நிதியத்தால் பாட்கிஸ்-கராபில் அரை பாலைவனம் என வகைப்படுத்தப்பட்டுள்ளது. 

யுனெஸ்கோவின் உலக பாரம்பரிய தளமாக அறிவிக்கபட்ட பண்டைய மெர்வ், மேரி மாகாணத்தின் முக்கிய தொல்லியல் தளமாகும். பண்டைய பட்டுப் பாதையில் பாதுகாக்கப்பட்ட சிறந்த பாலைவனச்சோலை நகரங்களில் இதுவும் ஒன்றாகும். 

மேரி பிராந்தியத்தின் தலை நகரான மேரி நகரமாகும்.  இது கரகம் கால்வாயுடன் முர்காப் ஆற்றின் சந்திப்பில் அமைந்துள்ளது. ஆப்கானிஸ்தானின் எல்லையில் உள்ள பேரமலி, சோலட்டன், மற்றும் செர்ஹெட்டாபாத் போன்றவை பிற முக்கிய நகரங்கள் ஆகும்.

## மாவட்டங்கள்
2017 சனவரி முதல் நாள் நிலவரப்படி, மேரி மாகாணம் ( *மேரி வெலசாட்டி* ) 11 மாவட்டங்களாகப் பிரிக்கப்பட்டுள்ளது ( Turkmen   ):  

# பேரமலி மாவட்டம்
# கராகம் மாவட்டம்
# மேரி மாவட்டம்
# முர்காப் மாவட்டம்
# ஒகுசன் மாவட்டம்
# சாகரேஜ் மாவட்டம்
# செர்ஹெதாபத் மாவட்டம் (முன்னர் குஸ்கா அல்லது குஸ்கா)
# தக்தபஜார் மாவட்டம்
# டர்க்மெங்கலா மாவட்டம்
# வெகில்பஜார் மாவட்டம்
# யோலோட்டன் மாவட்டம்

2017 சனவரி முதல் நாள் நிலவரப்படி, மாகாணத்தில் 8 மநகரங்கள் (города அல்லது *şäherler* ), 14 நகரங்கள் (посёлки அல்லது *şäherçeler* ), 143 ஊரக அல்லது கிராம சபைகள் (сельские советы அல்லது *geňeşlikler* ), மற்றும் 329 கிராமங்கள் (села, населенные அல்லது *obalar* ) உள்ளன.  

* மாநகரங்கள் பின்வருமாறு:
** பேரமலி
** மேரி
** முர்காப்
** சாகரேஜ்
** லியாட்லிக்
** செர்ஹெதாபத் (முன்னர் குஸ்கா அல்லது குஸ்கா)
** டர்க்மெங்கலா
** யோலோட்டன்

## குறிப்புகள்

பகுப்பு:துருக்மெனிஸ்தானின் பிராந்தியங்கள்
நகர மாண்டிசோரி பள்ளி, லக்னோ

**நகர மாண்டிசோரி பள்ளி** (**City Montessori School** (CMS) இந்தியாவின் உத்தரப் பிரதேச மாநிலத் தலைநகரமான லக்னோ நகரத்தில் அரசு சார்பற்ற அமைப்பினர் நடத்தும் இருபாலர் பள்ளி ஆகும். இப்பள்ளியில் எல். கே. ஜி முதல் மேனிலைப் பள்ளிப் படிப்பு வரை ஆங்கில மொழி வாயிலாகக் கல்வி கற்பிக்கப்படுகிறது. லக்னோ நகரத்தில் இப்பள்ளி 18 வளாகங்களைக் கொண்டுள்ளது. இப்பள்ளியின் 18 வளாகங்களில் ஏறத்தாழ 64,565 மாணவ-மாணவிகள் பயில்கின்றனர். 2020-ஆம் ஆண்டில் ஒரே பள்ளியில் அதிக மாண-மாணவிகள் பயிலும் பள்ளி என கின்னஸ் உலக சாதனைகள் நூலில் இப்பள்ளி இடம் பெற்றுள்ளது..இப்பள்ளியானது இந்திய பள்ளி சான்றிதழ் தேர்வுகள் சபை (CISCE), மற்றும் கேம்பிரிட்ஜ் பன்னாட்டுக் கல்வி மதிப்பீட்டு நிறுவனத்துடன் (CAIE) இணைப்பு கொண்டுள்ளது. 

இப்பள்ளியை 1959-இல் நிறுவியவர்கள் ஜெகதீஷ் காந்தி மற்றும் பாரதி காந்தி ஆவார்.யுனெஸ்கொ அமைதி மற்றும் விருதை 2002-ஆம் ஆண்டில் இப்பள்ளி பெற்றுள்ளது.

இந்திய பள்ளி சான்றிதழ் தேர்வுகள் சபையின் 2017-ஆம் ஆண்டின் பள்ளித் தேர்வு முடிவுகளின் படி, முதல் 15 இடங்களில் இப்பள்ளியின் 5 வளாகங்கள் இடம் பெற்றது.

## மேற்கோள்கள்

## வெளி இணைப்புகள்
* லக்னோ மாண்டிசோரி பள்ளியின் இணையதளம்
* பள்ளியின் இணையதளம் Website of City Montessori School (CMS) founder Dr. Jagdish Gandhi

பகுப்பு:லக்னோ
பகுப்பு:கல்வி நிறுவனங்கள்
ஜோசெர் பிரமிடு

**ஜோசெர் பிரமிடு** அல்லது **படிக்கட்டுப் பிரமிடு** (**Pyramid of Djoser**) பண்டைய எகிப்தை ஆண்ட பழைய எகிப்திய இராச்சியத்தை ஆண்ட மூன்றாம் வம்சத்தை நிறுவிய மன்னர் ஜோசெர்  (கிமு 2686 - 2668 முடிய 19 ஆண்டுகள் ஆட்சி செய்தவர்) எகிப்தின் சக்காரா நகரத்தில் படிக்கட்டு அமைப்பில் பிரமிடுவை கட்டினார்.  இப்பிரமிடுவில் மன்னர் ஜோசெரின் உடல் அடக்கம் செய்யப்பட்டது. 1924-25-களில் சக்காரா நகரத்தில் நடைபெற்ற அகழ்வாய்வுகளின் போது, மன்னர் ஜோசெர் கட்டிய படிக்கட்டு பிரமிடுவில் மன்னர் ஜோசெரின் வண்ணம் தீட்டிய சுண்ணாம்புக் கல் முழு உருவச் சிலையை கண்டுபிடித்தனர். மேலும் இப்பிரமிடுவில் மன்னர் ஜோசெரின் உடல் அடக்கம் செய்யப்பட்டுள்ளது.

சுண்ணக்கல்லில் மெருகூட்டப்பட்ட ஜோசெர் பிரமிடு எனும் படிக்கட்டு பிரமிடு  உயரமும்,  அடிப்பாகம்   கொண்டது.

14 சீரமைப்பிற்குப் பிறகு ஜோசெரின் பிரமிடு பொது மக்கள் பார்வைக்கு மார்ச் 2020-இல் மீண்டும் திறக்கப்பட்டது.
## இதனையும் காண்க
* எகிப்தின் பிரமிடுகள் பட்டியல்
## மேற்கோள்கள்

## ஆதாரங்கள்

*
*

## வெளி இணைப்புகள்
*Virtual exploration of the colonnade
*Virtual exploration of the southern entrance of the Step Pyramid
*Virtual exploration of the burial chamber

பகுப்பு:எகிப்தியப் பிரமிடுகள்
பகுப்பு:எகிப்தியக் கட்டிடக்கலை
பகுப்பு:எகிப்தின் மூன்றாம் வம்சம்
பகுப்பு:எகிப்தில் உள்ள தொல்லியல் களங்கள்
உருபீடியம் சயனைடு

**உருபீடியம் சயனைடு** *(Rubidium cyanide)* RbCN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஐதரசன் சயனைடினுடைய உருபீடியம் உப்பாக இச்சேர்மம் பார்க்கப்படுகிறது. வெண்மை நிறத்தில் காணப்படும் உருபீடியம் சயனைடு தண்ணீரில் நன்றாகக் கரைகிறது. இக்கரைசல் கசப்பான பாதாமை நினைவூட்டும் வாசனை கொண்டதாக உள்ளது. தோற்றத்தில் பார்ப்பதற்கு சற்றே சர்க்கரையை ஒத்திருப்பது போல தோன்றுகிறது. உரூபிடியம் சயனைடு பொட்டாசியம் சயனைடை ஒத்த வேதியியல் பண்புகளை வெளிப்படுத்துகிறது. அதைபோலவே நச்சுத்தன்மை கொண்டதாகவும் உள்ளது. 
## தயாரிப்பு
ஆல்ககால் அல்லது ஈதரிலுள்ள உருபீடியம் ஐதராக்சைடுடன் ஐதரசன் சயனைடு வினைபுரிவதால் உருபீடியம் சயனைடு உருவாகிறது. :
:HCN + RbOH → RbCN + H2O.
## மேற்கோள்கள்


பகுப்பு:சயனைடுகள்
பகுப்பு:உருபீடியம் சேர்மங்கள்
பிசுமாசின்

**பிசுமாசின்** *(Bismacine)* என்பது இலைம் நோய் எனப்படும் பன்முககோச நோய்க்கான மாற்று சிகிச்சைக்காக அமெரிக்க உயிரியல் நிறுவனம் தயாரித்த ஒரு மருந்தாகும். இம்மருந்தில் பிசுமத் பெருமளவில் கலந்துள்ளது. இலைம் நோய் சிகிச்சைக்காக பிசுமாசினை சிரைக்குள் செலுத்தி பயன்படுத்தப்பட்டபோது இரண்டு உயிரிழப்புகள் பதிவாகியுள்ளன.  2006 ஆம் ஆண்டு அமெரிக்க  உணவு மற்றும் மருந்து நிர்வாக அமைப்பு நுகர்வோரை பிசுமாசினை பயன்படுத்த வேண்டாம் என்று எச்சரித்தது. பிசுமாசின் பயனற்றது என்றும் மற்றும் ஆபத்தானது என்றும் அவ்வமைப்பு மேலும்  குறிப்பிட்டுள்ளது.  
## மேற்கோள்கள்

.

பகுப்பு:பிசுமத்
இந்தர் பிர் சிங் பாசி

**இந்தர் பிர் சிங் பாசி** *(Inder Bir Singh Passi)*  இயற்கணிதத்தில் நிபுணத்துவம் பெற்ற ஓர் இந்திய கணிதவியலாளர் ஆவார்.

1983 ஆம் ஆண்டு கணித அறிவியலுக்காக வழங்கப்படும்  இந்தியாவின்  மிக உயர்ந்த  அறிவியல் மற்றும் தொழில்நுட்பத்திற்கான விருதான சாந்தி சுவரூப் பட்நாகர் விருது இவருக்கு வழங்கப்பட்டது.  நுண் இயற்கணிதத்தின் ஒரு பிரிவான குலக் கோட்பாடு பிரிவில் பாசி இந்தியாவில் ஒரு குறிப்பிடத்தக்க கணிதவியலாளர் ஆக இருந்தார். குலக் கோட்பாட்டின் சில அம்சங்களுக்கு குறிப்பாக  குல வளையங்களை ஆய்வு செய்வதில் குறிப்பிடத்தக்க பங்களிப்பை வழங்கியுள்ளார். பரிமாண துணைக்குழுக்கள், குழு வளையங்களில் பெரிதாக்க சக்திகள் மற்றும் தொடர்புடைய பிரச்சினைகள் குறித்த இவரது முடிவுகள் பரந்த அங்கீகாரத்தைப் பெற்றுள்ளன. பரிமாண துணைக்குழுக்கள், குழு வளையங்களில் பெரிதாக்க சக்திகள் மற்றும் தொடர்புடைய பிரச்சினைகள் குறித்த இவரது முடிவுகள் பரந்த அங்கீகாரத்தைப் பெற்றுள்ளன. இவரது 1979 ஆம் ஆண்டு தனிவரைவு பொருளின் நிலை என்பது ஒரு அடிப்படை குறிப்பு மூலம் என்று தொகுத்துக் கூறுகிறது.
## மேற்கோள்கள்

## வெளி இணைப்புகள்
*Indian National Science Academy database

பகுப்பு:1939 பிறப்புகள்
பகுப்பு:வாழும் மக்கள்
பகுப்பு:இந்திய அறிவியலாளர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
சாய்காவொன் சட்டமன்றத் தொகுதி

**சாய்காவொன் சட்டமன்றத் தொகுதி** (Chaygaon Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது குவகாத்தி மக்களவைத் தொகுதியில் அடங்குகிறது.

## சட்டமன்ற உறுப்பினர்கள்

## மேற்கோள்கள்

பகுப்பு:அசாம் சட்டமன்றத் தொகுதிகள்
தான்ரசு கான்

**உஸ்தாத் தான்ரசு கான்** **(Ustad Tanrus Khan)** (இறப்பு 1885 அல்லது 1890) இவர் தில்லி கரானவின்ன் (பாடும் பாணி) இந்துஸ்தானி இசை பாரம்பரியத்தின் நிறுவனராவார். கடைசி முகலாயப் பேரரசர் பகதூர் சா சாபரின்  அரசவை இசைக்கலைஞராகவும், அவருக்கு இசை ஆசிரியராகவும் இருந்தார்.

## ஆரம்பகால வாழ்க்கையும், தொழிலும்
"மீர் குதுப் பக்ச் அல்லது 'தான்ரசு கான்' 19 ஆம் நூற்றாண்டின் ஒரு கியால் பாடகர் ஆவார்."  "தில்லி வட இந்திய இசை பாரம்பரியத்தின் தலைநகரமாகவும், கலாச்சார மையமாகவும் இருந்ததால், பல குடும்பங்கள் முதலில் தில்லியில் இருந்து வந்தன."  " இவர் தனது விரைவான, பிரகாசமான இசையால் பிரபலமானவர். எனவே 'தான்ரசு' (அழகான குரலினைக் கொண்டவர்) என்ற தலைப்பை இவருக்கு கடைசி முகலாயப் பேரரசரான பகதூர் சா சாபர் வழங்கினார்."

## ஐதராபாத்தில் வாழ்க்கை
எப்போதாவது இவர் கவ்வாலிப்பாடல்களையும் பாடினார். எனவே அவர் 13 ஆம் நூற்றாண்டின் புகழ்பெற்ற இசைக்கலைஞர் அமீர் குஸ்ரோவால் ஏற்பாடு செய்யப்பட்ட 'கவ்வாலி பச்சோன் கா தில்லி கரானா'வின் உறுப்பினராகவும் இருப்பதாகக் கூறப்படுகிறது. இந்துஸ்தானி இசையின் பல கியால்கள் மற்றும் தாரனங்கள் இவரால் பாடப்பட்டன. இவர் தில் அரசவையில் இணைக்கப்பட்டார். ஆனால் 1857 கலகத்திற்குப் பிறகு, இவர் தில்லியை விட்டு வெளியேறி குவாலியர் சென்றார். ஆனால் தான் அங்கு பெரிதும் பாராட்டப்படவில்லை என்று உணர்ந்தார். எனவே  ஐதராபாத்தின்  நிசாமின்  அரசவைக்குச் சென்று அங்கு பணிபுரிந்து கடைசியில் 1885 இல் அங்கேயே இறந்தார்.

## குறிப்புகள்

## வெளி இணைப்புகள்

பகுப்பு:இந்திய முஸ்லிம்கள்
பகுப்பு:இந்துஸ்தானி இசைக் கலைஞர்கள்
பகுப்பு:1885 இறப்புகள்
பகுப்பு:இசைக் கலைஞர்கள்
படே பதே அலி கான்

உஸ்தாத் **படே பதே அலி கான்** (Bade Fateh Ali Khan) (1935 - 4 சனவரி 2017) இவர் பாக்கித்தானில் கியால் பாடகர்களில் முதன்மையானவர். மேலும் பாட்டியாலா கரானாவின் (பாடும் பாணி) ஒரு முன்னணி நிபுணர். 1974 ஆம் ஆண்டில் (1932-1974) அமானத் அலிகானின் திடீர் மற்றும் எதிர்பாராத மரணம் வரை பாக்கித்தானிலும் இந்தியாவிலும் மகத்தான கௌரவத்தையும் வெற்றிகளையும் பெற்று பாடும் இரட்டையர்களான அமானத் அலி கான் மற்றும் பதே அலி கான் ஆகியோரில் இளையவராவர்.

## ஆரம்ப கால வாழ்க்கை
பதே அலி 1935 இல் பிரித்தானிய இந்தியாவின் பஞ்சாபில் உள்ள ஹோஷியார்பூர் மாவட்டம் சாம்சௌராசி என்ற கிராமத்தில் பிறந்தார். இவரது அண்ணன் அமானத் அலியுடன், காலனித்துவ பிரிட்டிசு இந்தியாவில் சுதேச மாநிலமான பாட்டியாலாவின் ஆதரவில் ஒரு புகழ்பெற்ற பாடகரான இவர்களின் தந்தை அக்தர் உசேன் கான் என்பவரிடம் பயிற்சி பெற்றார். இவர்களின் தாத்தா அலி பக்ச் ஜர்னைலும் இதே அவையில் பணியாற்றினார். பாட்டியாலா கரானா 19 ஆம் நூற்றாண்டின் நடுப்பகுதியில் இவரது தாத்தா *மியான் கல்லுவால்* நிறுவப்பட்டது. இவர் கடைசி முகலாய பேரரசர் பகதூர் ஷா சபாரின் அரசவை இசைக்கலைஞர்களின் தில்லி கரானாவின் மிர் குதுப் பக்ச் தான்ரசு கானிடமிருந்து பாரம்பரிய இசைப் பயிற்சி பெற்றார்.

## தொழில்
இவர்கள் இருவரும் 1945 ஆம் ஆண்டில் லாகூரில் ஒரு புகழ்பெற்ற அறிமுகத்தை மேற்கொண்டிருந்தனர். பண்டிட் ஜீவன்லால் மட்டூ என்பவரால் ஆதரிக்கப்பட்டனர்.  27 வயதான அமானத் அலியும், 14 வயதான பதே அலியும் 1949 ஆம் ஆண்டில் கொல்கத்தாவில் நடந்த அனைத்து வங்காள இசை மாநாட்டில் தங்களது இசை நிகழ்ச்சிகளை நிகழ்த்தினர்.

அமனாத் அலி - பதே அலி பிரிக்கப்படாத பிரித்தானிய இந்தியாவில் பதின்பருவத்தில் இருந்தபோது பிரபலங்கள் ஆனார்கள். மேலும் இவர்களின் மிக உயர்ந்த அங்கீகாரத்தைப் பெற்றனர். பாக்கித்ஸ்தான் குடியரசுத் தலைவர்இவர்களுக்கு 1969 ஆம் ஆண்டில் செயல்திறன் பதக்கத்தை வழங்கினார். "படே" (மூத்தவர்) என்ற முன்னொட்டு பதே அலியின் பெயருடன் இணைக்கப்பட்டது. இதே போன்ற பெயர்களைக் கொண்ட இளைய பாக்ததானிய இசைக்கலைஞர்கள், முற்றிலும் மாறுபட்ட இசை வகைகளுடன் அலைகளை உருவாக்கத் தொடங்கினர்.

### பாக்கித்தான் சுதந்திரத்திற்குப் பிறகு
1947 இல் இந்தியா பிரிக்கப்பட்டபோது வளர்ந்து வரும் இவர்களின் வாழ்க்கை வியத்தகு முறையில் மாறியது. மேலும் குடும்பம் பாக்கித்தானுக்கு குடிபெயர விரும்பியது. தங்கள் புதிய வீட்டில் வறுமையை முறியடித்து, இருவரும் பதின்ம வயதிலேயே, துணைக் கண்டத்தின் முன்னணி பாடகர்களிடையே தங்களது சரியான இடத்தைப் பெறுவதற்காக திரும்பிச் சென்றனர். 1974 ஆம் ஆண்டில் பதே அலி ஒன்றரை ஆண்டுகளுக்கும் மேலாக ஆழ்ந்த மன அழுத்தத்திற்கு ஆளானதாகக் கூறப்படுகிறது. அதைத் தொடர்ந்து இவர் பாக்கித்தானின் வானொலியில் மேற்பார்வையாளராக சேர்ந்தார்.

## மரணம்
படே பதே அலி கான் 2016 தனது 82 வயதில் 4 சனவரி 2017 அன்று இறந்தார்.

## குறிப்புகள்

பகுப்பு:பஞ்சாப் நபர்கள்
பகுப்பு:2017 இறப்புகள்
பகுப்பு:1935 பிறப்புகள்
பகுப்பு:இசைக் கலைஞர்கள்
நெபெரிர்கரே பிரமிடு

**நெபெரிர்கரே பிரமிடு** (**Pyramid of Neferirkare**) பண்டைய எகிப்தின் பழைய இராச்சியத்தை ஆண்ட ஐந்தாம் வம்ச மன்னர் நெபெரிர்கரே ககை (கிமு 2477–2467) என்பவர் ஆட்சிக் காலத்தில் கிமு 25-ஆம் நூற்றாண்டில், சக்காரா நகரத்திற்கும் கிசா பிரமிடுத் தொகுதிகளுக்கும் இடையே  அபுசிர் நகரத்தில் படிக்கட்டுப் பிரமிடு கட்டினார்.  மன்னர் **நெஃபெரிர்கரே ககை** இறந்த பின் அவரது உடல் மம்மியாகப் படுத்தப்பட்டு, இப்பிரமிடில் அடக்கம் செய்யப்பட்டது. 

இந்த பிரமிடு கட்டும் போது, அன்றாடம் நடைபெற்ற கட்டுமான குறிப்புகள் குறித்து பாபிரஸ் காகிதங்களில் எழுதப்பட்ட குறிப்புகள், அபுசிர் நகரத்தின் அகழாய்வில் கண்டுபிடிக்கப்பட்டது. இப்பிரமிடின் அருகே மன்னர் நெபரிர்கரேவின் கல்லறைக் கோயில் உள்ளது. 
## இதனையும் காண்க
* எகிப்தின் பிரமிடுகள் பட்டியல்
* நெபெரிர்கரே ககை
## மேற்கோள்கள்

## ஆதார நூற்பட்டியல்

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

பகுப்பு:எகிப்திய நாகரிகம்
பகுப்பு:எகிப்தியக் கட்டிடக்கலை
பகுப்பு:எகிப்தில் உள்ள தொல்லியல் களங்கள்
பகுப்பு:எகிப்தியப் பிரமிடுகள்
பகுப்பு:எகிப்தின் ஐந்தாம் வம்சம்
கார்கில் சதுக்கம்

**கார்கில் சதுக்கம்** *(Kargil Chowk)* என்பது போர் நினைவுச்சின்னம் ஆகும். இது பாட்னாவின் காந்தி மைதானத்தின் வடகிழக்கு மூலையில் 2000ஆம் ஆண்டில் நிறுவப்பட்டது. இது 1999ல் கார்கில் போரில் தங்கள் உயிரைத் தியாகம் செய்த பீகார் மற்றும் ஜார்க்கண்ட் வீரர்களுக்காக அர்ப்பணிக்கப்பட்டுள்ளது.

## கார்கில் சதுக்கத்தில் பொறிக்கப்பட்ட வீரர்களின் பட்டியல்
கார்கில் சதுக்க போர் நினைவிடத்தில் பொறிக்கப்பட்ட தியாகிகளின் பெயர்கள் பின்வருமாறு.

* மேஜர் சந்திரபூஷன் திவேதி
* ஜெனரல் திகம்பர் தீட்சித், பாலமூ
* ஜெனரல் பிரபாகர் குமார் சிங், பாகல்பூர்
* நாயக் கணேஷ் பிரசாத் யாதவ், பட்னா
* லான்ஸ் நாயக் ரம்பச்சன் ராய், வைசாலி
* லான்ஸ் நாயக் வித்யானந்த் சிங், போஜ்பூர்
* நாயக் பிஷுனி ராய், சரண்
* நாயக் சுபேதார் நாகேஸ்வர் மகாடோ, ராஞ்சி
* நாயக் நீரஜ் குமார், லக்கிசராய்
* நாயக் சுனில் குமார் சிங், முசாபர்பூர்
* ஹவல்தர் ரத்தன்குமார் சிங், பாகல்பூர்
* சிப்பாய் ஹார்டியோ பிரசாத் சிங், நாளந்தா
* சிப்பாய் ரம்பு சிங், சீவான்
* சிப்பாய் அரவிந்த்குமார் பாண்டே, பூர்வி சம்பரன்
* சிப்பாய் பிரமோத் குமார், பூர்வி சம்பரன்
* சிப்பாய் அரவிந்த்குமார் பாண்டே, பூர்வி சம்பரன்
* சிப்பாய் ராமன் குமார் ஜா, சஹரன்பூர்
* சிப்பாய் ஹரிகிருஷ்ண ராம், சிவான்

## கலாச்சாரத்தில்
தற்பொழுது கார்கில் சதுக்கத்தில் பொது மக்கள் வீரர்களுக்கு அஞ்சலி செலுத்துவதற்கும், எதிர்ப்பு தெரிவிப்பதற்கும், நீதிகேட்டும்  மெழுகுவர்த்தி ஏந்தி அணிவகுப்புகளை நடத்துகிறார்கள்.

## மேற்கோள்கள்


## வெளி இணைப்புகள்

* கார்கில் தியாகிகள் நினைவு கூர்ந்தனர்

பகுப்பு:போர் நினைவுச் சின்னங்கள்
அனாவ், துர்க்மெனிஸ்தான்

thumb|300x300px| அனாவின் பள்ளிவாசல்  வரைந்தவர் கே. மிஷின், 1902; அஷ்காபாத்தில் உள்ள நுண்கலை அருங்காட்சியகத்தில் உள்ளது.
**அனாவ்** ( *Anau* அல்லது *Annau*) என்பது துர்க்மெனிஸ்தானில் உள்ள ஒரு நகரம் ஆகும். இது அஹால் மாகாணத்தின் தலைநகரம் ஆகும். இது அசுகாபாத்தின் தென்கிழக்கில் 8. கி.மீ.  தொலைவில்&nbsp;எம் 37 நெடுஞ்சாலையால் இணைக்கப்பட்டுள்ளது. 

*அனாவ்* என்பது பாரசீக *Âbe nav* (آب نو) பாரசீக மொழிச் சொல்லாகும். இதன் பொருள் "புதிய நீர்" என்பதாகும். http://www.stantours.com/tm_rg_ahal_am.html

2003 ஆம் ஆண்டில், நகரில் ஒரு புதிய விளையாடரங்கம் உருவாக்கபட்டது. 2005 ஆம் ஆண்டில் 'அக் புக்டே (வெள்ளை கோதுமை) அருங்காட்சியகம்' என்று அழைக்கப்படும் ஒரு அருங்காட்சியகம் உருவாக்கப்பட்டது. 

## தொல்லியல்
thumb| கழுகு, குரங்கு, தேவதை அகிய உருவங்கள் கொண்ட முத்திரை துர்க்மெனிஸ்தான் அல்லது வடகிழக்கு ஈரானில் கிடைத்தது. இது ஆரம்பகால வெண்கல யுகமான கிமு 2200-1800 காலகட்டத்தியது. இது அருங்காட்சியகம், பாஸ்டனில் உள்ளது.
தெற்கு துர்க்மெனிஸ்தானின் கலாச்சார வரிசையில் புதிய கற்கால ஜீதுன் கலாச்சாரத்தைத் தொடர்ந்து, சால்கோலிதிக் அனாவ் கலாச்சாரம் கிமு 4500 க்கு முற்பட்ட காலத்தில் நிலவியது. 

1990 மற்றும் 2000 களில் துர்க்மென்-அமெரிக்க கூட்டு தொல்லியல்  ஆய்வு மூலம் அனாவ் அகழப்பட்டது. 

அனாவ் பண்டைய பட்டுச் சாலையில் ஒரு தங்குமிடமாக இருந்தது. நன்றாக வர்ணம் பூசப்பட்ட மட்பாண்டங்கள் இங்கே கிடைக்கபெற்றன.

## குறிப்புகள்

பகுப்பு:துருக்மெனிஸ்தானின் புவியியல்
அமானத் அலி கான்

**உஸ்தாத் அமானத் அலிகான்** (Amanat Ali Khan) (1922 &ndash; 17 செப்டம்பர் 1974) பாட்டியாலா கரானாவைச் (பாடும் பாணி) சேர்ந்த பாக்கித்தானின்  பாரம்பரிய இசைக் கலைஞரும் கசல் பாடகருமாவார். 1969 ஆம் ஆண்டில் பாக்கித்தான் குடியரசுத் தலைவர் இவருக்கும் இவரது சகோதரர் படே பதே அலி கானுக்கும் ' செயல் திறன் ' விருதை பெற்றனர். இவர் மெஹ்தி ஹசன் மற்றும் அகமது ருஷ்டி போன்ற சிறந்த பாடும் கலைஞர்களுடன் நிற்கிறார். மேலும் இவரது நூற்றுக்கணக்கான பாரம்பரிய மற்றும் அரை பாரம்பரிய  பாடல்களை பொதுமக்கள் நினைவில் வைத்திருக்கிறார்கள்.

## ஆரம்ப கால வாழ்க்கை
அலி கான் பாக்கித்தானின் பஞ்சாப்சா மாகாணத்தில் ஹோசியார்பூர் மாவட்டத்தில் சாம்சௌராசி என்ற ஒரு கிராமத்தில் 1922-ல் பிறந்தார்.  இவர் இந்துஸ்தானி இசை 'பாட்டியாலா கரானா' நிறுவனராகவும் இருந்த அலி பக்ச் ஜர்னைல் என்பவரின் பேரனாவார்.

இவரது சகோதரர் படே பதே அலி கானுடன், காலனித்துவ பிரிட்டிசு இந்தியாவில் சுதேச மாநிலமான பாட்டியாலாவின் ஆதரவில் ஒரு புகழ்பெற்ற பாடகரான இவர்களின் தந்தை அக்தர் உசேன் கான் என்பவரிடம் பயிற்சி பெற்றார். இவர்களின் தாத்தா அலி பக்ச் ஜர்னைலும் இதே அவையில் பணியாற்றினார். பாட்டியாலா கரானா 19 ஆம் நூற்றாண்டின் நடுப்பகுதியில் இவரது தாத்தா *மியான் கல்லுவால்* நிறுவப்பட்டது. இவர் கடைசி முகலாய பேரரசர் பகதூர் ஷா சபாரின் அரசவை இசைக்கலைஞர்களின் தில்லி கரானாவின் மீர் குதுப் பக்ச் தான்ரசு கானிடமிருந்து பாரம்பரிய இசைப் பயிற்சி பெற்றார்.

## தனிப்பட்ட வாழ்க்கை
உஸ்தாத் அமானத் அலி இலாகூரில் செப்டம்பர் 17, 1974 அன்று துளையிடப்பட்ட பிற்சேர்க்கையால் இறந்தார். அவரது மகன் உஸ்தாத் ஆசாத் அமானத் அலிகான், பாக்கித்தான் தொலைக்காட்சியில் ஒரு இசைக் கலைஞராக நீண்ட இசை வாழ்க்கைக்குப் பிறகு, ஏப்ரல் 8, 2007 அன்று லண்டனில் மாரடைப்பால் இறந்தார். தந்தை மற்றும் மகன் இருவரும் லாகூருக்கு அருகிலுள்ள மோமின்புரா கல்லறையில் அடக்கம் செய்யப்பட்டுள்ளனர்.

1947 ல் பாக்கித்தான் சுதந்திரம் அடைந்த பின்னர், உஸ்தாத் அமானத் அலிகான் தனது குடும்பத்துடன் பாக்கித்தானுக்கு குடிபெயர்ந்தார்.

## மேற்கோள்கள்

பகுப்பு:பஞ்சாப் நபர்கள்
பகுப்பு:1974 இறப்புகள்
பகுப்பு:1932 பிறப்புகள்
பகுப்பு:இந்துஸ்தானி இசைக் கலைஞர்கள்
பகுப்பு:பாக்கித்தான் பாடகர்கள்
சோமோ யும்மோ

**சோமோ யும்மோ** *(Chomo Yummo)* இந்தியாவின் சிக்கிம் மாநிலத்திற்கும் சீனாவின் திபெத் பகுதிக்கும் இடையிலுள்ள இமயமலையில் அமைந்துள்ள ஒரு சிகரமாகும். இச்சிகரத்தின் உயரம் 6829 மீட்டர் அல்லது 22405 அடிகளாகும். 
திபெத்திய மொழியில் சோமோ என்ற சொல்லின் பொருள் இறைவி அல்லது பெண் என்பதாகும்.  
## வரலாறு
1911 ஆம் ஆண்டு இசுக்காட்லாந்தைச் சேர்ந்த மலையேற்ற வீரர் அலெக்சாண்டர் கெல்லாசு என்பவர் முதன் முதலில் சோமோ யும்மோ சிகரத்தை ஏறி வெற்றிகண்டார். 
## இதையும் காண்க
*எவரெசுட்டு சிகரம்

## மேற்கோள்கள்

பகுப்பு:சிக்கிம்
பகுப்பு:மங்கன் மாவட்டம்
பால்கனாபாத்

**பால்கனாபாத்** (**Balkanabat** (Балканабат), முன்னர் **Nebit-Dag** மற்றும் **Neftedag** என அழைக்கபட்டது ) என்பது மேற்கு  துர்க்மெனிஸ்தானில் உள்ள உள்ள ஒரு நகரமாகும். மேலும் இது நாட்டின் மிகப்பெரிய மாகாணமான பால்கன் மாகாணத்தின் தலைநகராகும். இது 17 மீட்டடர் உயரத்தில் , அமைந்துள்ளது.

பால்கனாபத் பால்கன் டாக்லரி மலைத்தொடரின் அடிவாரத்தில் அமைந்துள்ளது. பால்கனாபாத் அஷ்கபாத்துக்கு மேற்கே சுமார் 450&nbsp; கி.மீ தொலைவிலும்,  &nbsp;துறைமுக நகரமான துர்க்மன்பாஷிக்கு கிழக்கே 160 கி.மீ. தொலைவிலும் உள்ளது. அஷ்கபாத்துக்கு நாள்தோறும் வானூர்தி பயணத்துக்கு திட்டமிடப்பட்ட வானூர்தி நிலையம் இந்த நகரத்தில் உள்ளது.

## மக்கள் வகைப்பாடு
இங்கு வாழும் மக்களில்  பெரும்பாலோர் துர்க்மென்கள் என்றாலும் மற்ற இன மக்களான உருசியர்கள், கசக்குகள், லெஸ்கின்ஸ், அசர்பைஜானியர்கள், ஆர்மீனியர்கள், உஸ்பெக்கியர், தாதர்கள்,  கரக்கல்பாக்ஸ். தஜிக்குகள் போன்றோரும் காணப்படுகிறனர்.

## காலநிலை
கோப்பன் காலநிலை வகைப்பாட்டின் படி *பால்கனாபாத்தில்* குளிர் பாலைவன காலநிலை ( *BWk* ) நிலவுகிறது.

## குறிப்புகள்

பகுப்பு:Coordinates on Wikidata
பகுப்பு:துருக்மெனிஸ்தானின் புவியியல்
நிக்கோலே சினின்

**நிக்கோலே நிக்கோலேவிச் சினின்** *(Nikolay Nikolaevich Zinin)* உருசியாவைச் சேர்ந்த கரிம வேதியியலாளர் ஆவார். 1812 ஆம் ஆண்டு ஆகத்து மாதம் 25 ஆம் நாள் இவர் அசர்பைசானிலுள்ள சூசா நகரத்தில் பிறந்தார்.

## வாழ்க்கை
உருசியாவின் கசான் நகரத்திலுள்ள கசான் பல்கலைக்கழகத்தில் சிரின் படித்தார. அங்கு கணிதத்தில் பட்டம் பெற்றார் ஆனால் 1835 ஆம் ஆண்டில் வேதியியல் கற்பிக்கத் தொடங்கினார். திறமைகளை மேம்படுத்துவதற்காக  ஐரோப்பாவில் சிறிது காலம் படிக்கும்படி கேட்டுக்கொள்ளப்பட்டதற்கு இணங்க இவர் 1838 மற்றும் 1841 ஆம் ஆண்டுகளுக்கு இடையில் அங்கு படித்தார். செருமன் நாட்டிலுள்ள கீசன் நகரில் இயசுடசு லிபிக்குடன் சேர்ந்து சினின் படித்தார். அங்கு பென்சோயின் ஒடுக்கம் குறித்த தனது ஆராய்ச்சியை முடித்தார், இது பல ஆண்டுகளுக்கு முன்பே லிபிக் கண்டுபிடித்த வேதி வினையாகும். தான் முனைவர் பட்டம் பெற்ற செயிண்ட் பீட்டர்சுபர்க் பல்கலைக்கழகத்தில் சினின் தனது ஆராய்ச்சி முடிவுகளை சமர்ப்பித்தார். கசான் பல்கலைக்கழகத்தில்  வேதியியல் பேராசிரியராக பணிபுரிந்து கொண்டிருந்த சினின்  சினின் 1847 ஆம் ஆண்டு செயிண்ட் பீட்டர்சுபர்க் பல்கலைக்கழகத்திற்காக அங்கிருந்து வெளியேறினார். செயிண்ட் பீட்டர்சுபர்க் அறிவியல் கழகத்தின் உறுப்பினராகவும் உருசிய இயற்பியல் மற்றும் வேதியியல் சமூகத்தின் முதலாவது தலைவராகவும் சினின் இருந்துள்ளார்.

புகழ்பெற்ற சுவீடன் நாட்டு அறிவியலாளர் ஆல்பிரட் நோபலின் இளம் பருவத்தில் சினின் அவருக்கு தனி ஆசிரியராக கற்பித்துள்ளார்.

## பணிகள்

சினின் வினை அல்லது சினின் குறைப்பு வினை என்ற பெயர் வினைக்காக இவர் நன்கு அறியப்படுகிறார். இவ்வினையில் நைட்ரோபென்சீன் போன்ற நைட்ரோ அரோமாட்டிக்கு  பொருட்கள் அமோனியம் சல்பைடுகளுடன் சேர்க்கப்பட்டு  குறைத்தல் வினை மூலம் அமீன்களாக மாற்றப்படுகின்றன. 1842 ஆம் ஆண்டு அனிலினை அடையாளம் காண்பதில் சினின் முக்கியப் பங்கு வகித்தார்.

1880 ஆம் ஆண்டு பிப்ரவரி மாதம் 18 அன்று உருசியாவின் செயிண்ட் பீட்டர்சுபர்க்கில் இறந்தார்.
## மேற்கோள்கள்

## வெளி இணைப்புகள்
* Biography
* Biography

பகுப்பு:1812 பிறப்புகள்
பகுப்பு:1880 இறப்புகள்
பகுப்பு:கரிம வேதியியலாளர்கள்
பகுப்பு:உருசிய அறிவியலாளர்கள்
பகுப்பு:உருசிய வேதியியலாளர்கள்
தகோகுஸ்

**தகோகுஸ்** (*Daşoguz* (மேலும் Dashoguz, Dasoguz; என்வும் அழக்கபட்டுகிறது) இது முன்னர்  அதாவது 1992 வரை **Tashauz** (என அழைக்கப்படது, மேலும் 1992-1999 வரை **Dashkhovuz** என அழைக்கபட்டது  ), என்பது வடக்கு துர்க்மெனிஸ்தானில் உள்ள ஒரு நகரம். இது  தகோகுஸ் மாகாணத்தின் தலைநகரம் ஆகும். இது உசுபெக்கிசுத்தான் எல்லையிலிருந்து சுமார் 10 கி.மீ தூரத்தில் உள்ளது.

## நிலவியல்
இது கடல் மட்டத்திலிருந்து சராசரியாக 88 மீட்டர் உயரத்தில் அட்சரேகை 41.833 ° வடக்கில், தீர்க்கரேகை 59.9667 ° கிழக்கில் அமைந்துள்ளது. இது உஸ்பெகிஸ்தானின் நுகுஸிலிருந்து சுமார் 76.7 கி.மீ. (47.7 மைல்), அஷ்கபத்திலிருந்து 460 கி.மீ. (290 மைல்) தொலைவில் உள்ளது. இதன் அருகிலுள்ள சரிகாமிஷ் ஏரியில், 65 வகையான மீன்களைக் காணலாம்.

### காலநிலை
தகோகுஸ் குளிர்ந்த பாலைவன காலநிலையைக் கொண்டுள்ளது ( *பி.டபிள்யூ.கே*, கோப்பென் காலநிலை வகைப்பாட்டின் படி), நீண்ட, வெப்பமான கோடைகாலத்தைக் கொண்டுள்ளது. குளிர்காலம் ஒப்பீட்டளவில் குறுகியதாக இருக்கும், ஆனால் மிகவும் குளிராக இருக்கும். ஆண்டு மழைப்பொழிவு  சராசரியாக 100 &nbsp;மிமீ (3.93&nbsp;அங்) ஆகும்.

## மக்கள் வகைப்பாடு
தகோகுஸின் மக்கள்தொகை 166,500 (1999 மக்கள் தொகை கணக்கெடுப்பு மதிப்பீடு) ஆகும். இதன் மக்களில் பெரும்பான்மையராக துர்க்மென் மற்றும் உஸ்பெக் மக்கள் உள்ளனர்.  இதில் குறைந்த எண்ணிக்கையில் உருசியர்கள்,  கொரியர்கள், கரகல்பாக்ஸ், தாதர்கள் போன்றோர் உள்ளனர். தற்போதைய. முன்னாள் ஜனாதிபதி சபர்முரத் நியாசோவ்வால் கட்டாயப்படுத்தி இடம்பெயரவைக்கபட்டவர்களில் ஏராளமானோர் நகரத்தை ஒட்டியுள்ள இடங்களில் மீளக்குடியமர்த்தப்பட்டுள்ளனர்.

## வரலாறு
இதன் வரலாற்றின் துவக்கத்தில், இது பட்டுப் பாதையில் ஒரு பிரபலமான தங்குமிடமாக இருந்தது. ஏனெனில் இங்கு ஒரு நீரூற்று இருந்தது. 19 ஆம் நூற்றாண்டின் ஆரம்பத்தில் உருசியர்களால் தாஷாஸ் என்ற பெயரிலான கோட்டை இங்கு நிறுவப்பட்டது. சுதந்திரத்திற்குப் பிறகு  1992 இல் இதன் துர்க்மென் வடிவமான டாஷ்கோவஸ் என்றும், 1999 ல் ஜனாதிபதி நியாசோவின் உத்தரவின் பேரில் டகோகுஸ் என்றும் மாற்றப்பட்டது; நவீன நகரம்  சோவியத்தால் வடிவமைக்கப்பட்ட ஒரு நகரமாகும். இது பல நினைவுச்சின்னங்கள், அருங்காட்சியகங்கள் உள்ளூர் நிர்வாக மற்றும் கலாச்சார மையமாகவும் தொடருந்து சந்திப்பாகவும் செயல்படுகிறது.

## போக்குவரத்து
தகோகுஸ் வானூர்தி நிலையத்திலிருந்து அஷ்கபாத், மேரி, துர்க்மெனாபாத், பால்கனாபாத், துர்க்மென்பாஷி,  போன்ற இடங்களுக்கு துர்க்மெனிஸ்தான் ஏர்லைன்ஸ் வழியாக  இணைக்கபட்டுள்ளது.

## இதர தகவல்கள்
யுனெஸ்கோ உலக பாரம்பரிய தளமான கொன்யா-ஊர்கெஞ்சிக்கு வருகை தரும் சுற்றுலாப் பயணிகளின் முக்கிய தங்குமிடமாக தகோகுஸ் உள்ளது. இப்பகுதியின் சில முக்கிய விவசாய பொருட்களாக பருத்தி , சணல் போன்றவை உள்ளன. நகரமானது அமூ தாரியா ஆறுக்கு அருகாமையில் இருப்பதால் இவை இங்கு பயிரிடப்படுகின்றன. இது கால்பந்து சங்கமான துரான் தசோகுஸின் அமைவிடமாகும் .

1998 செப்டம்பர் 5,  அன்று, ஏறக்குறைய 7 கிலோகிராம் எடையுள்ள எச் 5 என்ற விண்கல் தகோகுஸில் விழுந்தது.

## குறிப்பிடத்தக்க நபர்கள்

* யக்ஷிகெல்டி ககாயேவ் (1959-) - அரசியல்வாதி, எண்ணெய் வள அமைச்சர்.

## விளையாட்டு
இந்த நகரத்தில் இரண்டு விளையாட்டு அரங்கங்கள் உள்ளன. அவை ஸ்போர்ட் டாப்லூமி ஸ்டேடியம், கராஸிஸ்லிக் ஸ்டேடியம் என்பவன ஆகும்.

## குறிப்புகள்

பகுப்பு:துருக்மெனிஸ்தானின் புவியியல்
ஆல் நிப்பான் ஏர்வேஸ்

**ஆல் நிப்பான் ஏர்வேஸ்** (*All Nippon Airways*), யப்பான்னின் தோக்கியோவில் மினாடோவில் தலைமையிடமாகக் கொண்ட விமான நிறுவனம் ஆகும். இது பயணிகளுக்கான விமானங்களை இயக்குகிறது. சப்பானிலுள்ள ஏர்லைன் நிறுவனங்களில் இது மிகப்பெரியது ஆகும். இந் நிறுவனம் உள்நாட்டு மற்றும் பன்னாட்டு வானூர்தி சேவைகளை வழங்குகிறது.  2016 ஆம் ஆண்டு கணக்கின்படி 20,000 க்கும் அதிகமான ஊழியர்களை கொண்டு இயங்குகிறது. 

## வரலாறு
**ஏன்ஏ** 1952 ஆம் ஆண்டு நிப்பான் உலங்கு வானூர்தி போக்குவரத்து கம்பெனி *(Japan Helicopter and Aeroplane Transports Company)* என்ற பெயரில் 27 திசம்பர் 1952 இல் ஆரம்பிக்கப்பட்டது.  

## சேரிடங்கள்

 
## மேற்கோள்கள்

பகுப்பு:சப்பான் வானூர்தி நிறுவனங்கள்
பகுப்பு:டோக்கியோ பங்குச் சந்தையில் பட்டியலிடப்பட்டுள்ள நிறுவனங்கள்
எம். எம். லாரன்சு

**எம். எம். லாரன்சு** ஒரு இந்திய அரசியல்வாதியும்,  மற்றும் இந்தியப் பொதுவுடமைக் கட்சியின் (மார்க்சிஸ்ட்) உறுப்பினரும் ஆவார்.

லாரன்சுஸ 1998 வரை கட்சியின் மத்திய குழுவின் உறுப்பினராகப் பணியாற்றினார்.  கேரளாவில் இடது ஜனநாயக முன்னணியின் குழுத்தலைவராக இருந்தார். 1980 முதல் 1984 வரை இடுக்கி தொகுதியில் நாடாளுமன்ற உறுப்பினராக பணியாற்றினார்.

இந்தியப் பொதுவுடைமைக் கட்சியின் மத்திய குழுவிலிருந்து விலகியதைத் தொடர்ந்து, அவர் எர்ணாகுளம் மாவட்டத்தில் உள்ளூர் மட்டத்தில் பங்கு வகித்தார், அங்கு அவர் இந்திய தொழிற்சங்கங்களின் மையத்தின் (சிஐடியு) தலைவராகவும், கொச்சின் துறைமுகத் தொழிலாளர் சங்கத்தின் தலைவராகவும் இருந்தார்.

## குறிப்புகள்

பகுப்பு:7வது மக்களவை உறுப்பினர்கள்
பகுப்பு:இந்திய அரசியல்வாதிகள்
குவகாத்தி மேற்கு சட்டமன்றத் தொகுதி

**குவகாத்தி மேற்கு சட்டமன்றத் தொகுதி** (Gauhati West Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது குவகாத்தி மக்களவைத் தொகுதியில் அடங்குகிறது.

## சட்டமன்ற உறுப்பினர்கள்

## மேற்கோள்கள்

பகுப்பு:அசாம் சட்டமன்றத் தொகுதிகள்